ঢাকা বিশ্ববিদ্যালয় থেকে পদার্থ বিজ্ঞানে স্নাতকোত্তর করার পর পদার্থবিজ্ঞানী হওয়ার সুযোগ ছেড়ে দিয়ে পূজা তাঁর ভালবাসার নাচকেই গ্রহণ করেন পেশা হিসাবে এবং দেশে ও বিদেশে দেশীয় নৃত্যগীতের নতুন ধারা প্রবর্তনের জন্য তুরঙ্গমী গড়ে তুলেন। সম্মাননা পাওয়ার পর পূজা তার অনুভূতি ব্যক্ত করতে গিয়ে বলেন – বাক্সের বাইরে চিন্তা করা এবং সেটিকে কাজে নামিয়ে দেওয়ার পর এই সম্মাননা প্রাপ্তি তাঁকে অনেকদূর এগিয়ে নিয়ে যাবে।